CELEX: 32015D0610
Language: sk
Date: 2015-04-15 00:00:00
Title: Rozhodnutie Politického a bezpečnostného výboru (SZBP) 2015/610 z 15. apríla 2015 , ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2015)

18.4.2015   
            
            
               SK
            
            
               Úradný vestník Európskej únie
            
            
               L 101/60
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/610
   z 15. apríla 2015,
   ktorým sa predlžuje mandát vedúceho misie Európskej únie v rámci SBOP v Mali (EUCAP Sahel Mali) (EUCAP Sahel Mali/2/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2014/219/SZBP z 15. apríla 2014 o misii Európskej únie v rámci SBOP v Mali (EUCAP Sahel Mali) (1), a najmä na jeho článok 7 ods. 1,
   so zreteľom na rozhodnutie Rady (SZBP) 2015/76 z 19. januára 2015, ktorým sa začína misia Európskej únie v rámci SBOP v Mali (EUCAP Sahel Mali) a ktorým sa mení rozhodnutie 2014/219/SZBP (2);
   keďže:
   
               (1)
            
            
               Podľa rozhodnutia 2014/219/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely výkonu politickej kontroly a strategického riadenia misie EUCAP Sahel Mali vrátane rozhodnutia o vymenovaní vedúceho misie.
            
         
               (2)
            
            
               PBV 26. mája 2014 prijal rozhodnutie EUCAP Sahel Mali/1/2014 (3), ktorým sa pán Albrecht CONZE vymenúva za vedúceho misie EUCAP Sahel Mali na obdobie od 26. mája 2014 do 14. januára 2015.
            
         
               (3)
            
            
               PBV 14. januára 2015 prijal rozhodnutie (SZBP) 2015/67 (4), ktorým sa mandát Albrechta CONZEHO ako vedúceho misie EUCAP Sahel Mali predĺžil do 14. júna 2015.
            
         
               (4)
            
            
               Vysoký predstaviteľ Únie pre zahraničné veci a bezpečnostnú politiku navrhol predĺžiť mandát Albrechta CONZEHO ako vedúceho misie EUCAP Sahel Mali na obdobie od 15. júna 2015 do 14. júna 2016,
            
         PRIJAL TOTO ROZHODNUTIE:
   Článok 1
   Mandát pána Albrechta CONZEHO ako vedúceho misie EUCAP Sahel Mali sa týmto predlžuje do 14. júna 2016.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 15. apríla 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 113, 16.4.2014, s. 21.
   
      (2)  Ú. v. EÚ L 13, 20.1.2015, s. 5.
   
      (3)  Rozhodnutie Politického a bezpečnostného výboru EUCAP Sahel Mali/1/2014 z 26. mája 2014 o vymenovaní vedúceho misie Európskej únie v rámci SBOP v Mali (EUCAP Sahel Mali) (Ú. v. EÚ L 164, 3.6.2014, s. 43).
   
      (4)  Rozhodnutie Politického a bezpečnostného výboru (SZBP) 2015/67 (EUCAP Sahel Mali/ 1/2015) zo 14. januára 2015 o predĺžení mandátu vedúceho misie Európskej únie v rámci SBOP v Mali (EUCAP Sahel Mali) (Ú. v. EÚ L 11, 17.1.2015, s. 72).